Legal Document

Category: 17

Text:
7. ΝΟΜΟΣ υπ’ αριθ. 59 της 30 Ιουν./5 Ιουλ. 1975 (ΦΕΚ Α΄ 130) Περί τροποποιήσεως και συμπληρώσεως του Ν.Δ. 787/1970 «περί συστάσεως Οργανισμού Αποχετεύσεως της περιοχής Θεσσαλονίκης». Άρθρ.1.-(Προστίθεται παρ. 4 εις το άρθρ. 1 Ν.Δ. 787/1970, ανωτ. αριθ. 5). Άρθρ.2.-(Προστίθεται παρ. 3 εις το άρθρ. 7 Ν.Δ. 787/1970). Άρθρ.3.-(Αντικαθίσταται, αφ’ ης ίσχυσεν, η παρ. 2 του άρθρ. 9 Ν.Δ. 787/1970). Άρθρ.4.-(Αντικαθίσταται, αφ’ ης ίσχυσεν, η παρ. 5 του άρθρ. 10 Ν.Δ. 787/1970). Άρθρ.5.-1.(Αντικαθίσταται η παρ. 5 του άρθρ. 21 Ν.Δ. 787/1970). 2.(Προστίθεται παρ. 7, 8 και 9 εις το άρθρ. 21 Ν.Δ. 787/1970). Άρθρ.6.-1.Επί μίαν πενταετίαν από της ενάρξεως ισχύος του παρόντος επιτρέπεται η πλήρωσις των υπό του Οργανισμού Εσωτερικής Υπηρεσίας του Ο.Α.Θ. προβλεπομένων επί βαθμοίς 4ω, 3ω ή 2ω θέσεων των κλάδων Πολιτικών Μηχανικών (Α1) ή Διοικητικού (Α5) και Λογιστικού (Α6) δι’ υπαλλήλων προσλαμβανομένων επί τριετεί θητεία ήτις δύναται να ανανεωθή δις επί έν εκάστοτε έτος. 2.Οι ούτω προσλαμβανόμενοι δέον να κέκτηνται τα δια τον διορισμόν εις τον εισαγωγικόν βαθμόν του κλάδου απαιτούμενα προσόντα, επί πλέον δε δεκαετή τουλάχιστον προϋπηρεσίαν εις αναλόγους θέσεις του Δημοσίου ή Οργανισμών Τοπικής Αυτοδιοικήσεως ή Ν.Π.Δ.Δ. ή Τραπεζών ή Δημοσίων Επιχειρήσεων. 3.Η πρόσληψις γίνεται δι’ αποφάσεως του Διοικητικού Συμβουλίου εγκρινομένης υπό του Νομάρχου Θεσσαλονίκης. Εις τους ούτω προσλαμβανομένους καταβάλλονται πάσαι αι αποδοχαί της θέσεως και του βαθμού εις ον προσελήφθησαν. Τα επιδόματα τριετιών και πολυετίας τούτων κανονίζονται δι’ ομοίως εγκρινομένης αποφάσεως του Διοικητικού Συμβουλίου, λαμβανομένης υπ’ όψιν και της προϋπηρεσίας αυτών εις το Δημόσιον ή τους ανωτέρω οργανισμούς. 4.Η υπό του Π.Δ. 280/1973 «περί της Οργανώσεως των Υπηρεσιών του Ο.Α.Θ.» προβλεπομένη επί θητεία θέσις Γενικού Διευθυντού επί τω 1ω βαθμώ μετατρέπεται εις θέσιν μονίμου υπαλλήλου επί 1ω βαθμώ του υπό του αυτού Π.Δ/τος προβλεπομένου κλάδου Α1 Πολιτικών Μηχανικών. Κατά την πρώτην εφαρμογήν του παρόντος η θέσις αύτη  καταλαμβάνεται υπό του ήδη υπηρετούντος εις την επί θητεία θέσιν Γενικού Διευθυντού, της παρά τω Ο.Α.Θ. και τω Δήμω Θεσσαλονίκης προϋπηρεσίας τούτου λογιζομένης δια πάσας τας συνεπείας ως υπηρεσίας παρά τη θέσει ταύτη του Ο.Α.Θ. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.